ທີມ​ງານ​ຂອງ​ອົງ​ການ​ສະ​ຫະ​ປະ​ຊາ​ຊາດ ກຳ​ລັງ​ເດີນ​ທາງ​ເພື່ອ​ໄປ​ປະ​ເມີນ​ໂຮງ​ໄຟ​ຟ້າ ນິວ​ເຄ​ລຍ ຢ​ູ​ເຄ​ຣນ
ເມືອງ ຊາ​ໂປ​ຣິ​ສ​ເຊຍ, ປະ​ມານ 40 ກິ​ໂລ​ແມັດ​ຢູ່​ທາງ​ເໜືອ​ຂຶ້ນ​ໄປ​ຂອງແມ່​ນ້ຳ​ຈາກ​ໂຮ​ງ​ໄຟ​ຟ້າ​ນັ້ນ, ກໍ​ຖືກ​ໂຈມ​ຕີ​ເຊັ່ນ​ກັນ, ດ້ວຍ​ສະ​ມາ​ຊິກ​ສະ​ພາ​ເມືອງ ​ທ່ານ ອາ​ນາ​ໂຕ​ລີ ເຄີເຕັ​ຟ ເວົ້າ​ວ່າ​ ສອງ​ຄົນ​ໄດ້​ຮັບ​ບາດ​ເຈັບ
ຫົວໜ້າອົງການປະລະມະນູສາກົນຂອງ ສະຫະປະຊາຊາດ ກ່າວວ່າ ເຂົາເຈົ້າກຳລັງສົ່ງທີມງານນຶ່ງໄປຢ້ຽມຢາມໂຮງໄຟຟ້ານິວເຄລຍ ຊາໂປຣິສເຊຍ ຂອງຢູເຄຣນ, ທີ່ຕັ້ງຢູ່ໃກ້ກັບເຂດແນວໜ້າການບຸກລຸກຢູເຄຣນຂອງ ຣັດເຊຍ ຜູ້ອຳນວຍການອົງການປະລະມະນູສາກົນ ທ່ານ ມາຣີອາໂນ ກຣອສຊີ ໄດ້ຂຽນຂໍ້ຄວາມລົງໃນທວິດເຕີວ່າ ທ່ານຈະນຳພາທີມດັ່ງກ່າວ ທີ່ຈະໄປໂຮງໄຟຟ້ານັ້ນ “ໃນທ້າຍອາທິດນີ້ ” ທ່ານ ກຣອສຊີ ໄດ້ກ່າວວ່າ “ພວກເຮົາຕ້ອງປົກປ້ອງຄວາມປອດໄພ ແລະ ຄວາມໝັ້ນຄົງຂອງສະຖານທີ່ນິວເຄລຍທີ່ໃຫຍ່ທີ່ສຸດຂອງ ຢູເຄຣນ ແລະ ຢູໂຣບ ອົງການປະລະມະນູສາກົນໄດ້ກ່າວວ່າພາລະກິດທີ່ວ່ານັ້ນຈະເພັ່ງເລັງໃສ່ການປະເມີນຄວາມເສຍຫາຍຕົວຈິງ ຢູ່ໂຮງໄຟຟ້ານັ້ນ, ພິຈາລະນາຄຸນນະພາບຂອງລະບົບຄວາມປອດໄພ ແລະ ການຮັກສາຄວາມປອດໄພ, ປະເມີນສະພາບຂອງພະນັກງານ ແລະ ປະຕິບັດ “ກິດຈະກຳການປ້ອງກັນສຸກເສີນ ” ຣັດເຊຍ ໄດ້ຄວບຄຸມໂຮງໄຟຟ້າດັ່ງກ່າວນັບຕັ້ງແຕ່ຕອນຕົ້ນໆໃນການບຸກລຸກ 6 ເດືອນຂອງພວກເຂົາ, ແຕ່ໂຮງໄຟຟ້າດັ່ງກ່າວແມ່ນຖືກປະຕິບັດການໂດຍບັນດານັກວິສະວະກອນ ຢູເຄຣນ ເຖິງແມ່ນຈະມີການໂຈມຕີຫຼາຍຄັ້ງໃນບໍລິເວນທີ່ ຣັດເຊຍ ແລະ ຢູເຄຣນ ໄດ້ຖິ້ມໂທດໃສກັນແລະກັນກໍ່ຕາມ, ທ່ານ ກຣອສຊີ ໄດ້ກ່າວວ່າ ຢູເຄຣນ ໄດ້ບອກອົງການວ່າ “ລະບົບຄວາມປອດໄພທຸກຢ່າງຍັງຄົງປະຕິບັດການໄດ້ຢູ່ ແລະ ມັນບໍ່ມີລະດັບກຳມັນຕະພາບລັງສີເພີ່ມຂຶ້ນ ” ຣັດເຊຍ ໄດ້ເປີດການໂຈມຕີດ້ວຍຈະຫຼວດ ແລະ ປືນໃຫຍ່ຄັ້ງໃໝ່ຢູ່ໃກ້ກັບໂຮງໄຟຟ້າດັ່ງກ່າວໃນຕອນເຊົ້າວັນອາທິດວານນີ້, ດ້ວຍບັນດາເຈົ້າໜ້າທີ່ ຢູເຄຣນ ລາຍງານຄວາມເສຍຫາຍຢ່າງຫຼວງຫຼາຍ ຜູ້ປົກຄອງພາກພື້ນ ຍິບໂປຣເປຕຣອຟ (Dnipropetrovsk) ຂອງຢູເຄຣນ ທ່ານ ວາເລັນຕິນ ເຣສນິເຊັນໂກ (Valentyn Reznichenko) ໄດ້ກ່າວວ່າການລະດົມຍິງຢ່າງໜັກໃນລະຫວ່າງຕອນກາງຄືນໄດ້ເຮັດໃຫ້ຫຼາຍພາກສ່ວນຂອງເມືອງ ນິໂກໂປລ, ປະມານ 10 ກິໂລແມັດຈາກໂຮງໄຟຟ້ານິວເຄລຍ, ບໍ່ມີໄຟຟ້າໃຊ້ ການໂຈມຕີດ້ວຍຈະຫຼວດໄດ້ເຮັດໃຫ້ເຮືອນສິບກວ່າຫຼັງໄດ້ຮັບຄວາມເສຍຫາຍໃນເມືອງ ມາຮາເນັດສ໌ ທີ່ຕັ້ງຢູ່ໃກ້ຄຽງ ເມືອງ ຊາໂປຣິສເຊຍ, ປະມານ 40 ກິໂລແມັດຢູ່ທາງເໜືອຂຶ້ນໄປຂອງແມ່ນ້ຳຈາກໂຮງໄຟຟ້ານັ້ນ, ກໍຖືກໂຈມຕີເຊັ່ນກັນ, ດ້ວຍສະມາຊິກສະພາເມືອງ ທ່ານ ອານາໂຕລີ ເຄີເຕັຟ ເວົ້າວ່າ ສອງຄົນໄດ້ຮັບບາດເຈັບ ໂຄສົກກະຊວງປ້ອງກັນປະເທດ ຣັດເຊຍ ທ່ານ ອີກໍ ໂຄນາເຊັນກອຟ ໄດ້ກ່າວອ້າງ ໃນວັນອາທິດວານນີ້ວ່າ ການລະດົມຍິງໂດຍກອງກຳລັງ ຢູເຄຣນ ໄດ້ຕົກຖືກຕຶກຕ່າງໆທີ່ເກັບເຊື້ອໄຟສຳລັບເຕົາປະຕິກອນ ແລະ ຂອງເສຍທີ່ມີກຳມັນຕະພາບລັງສີ